આસામની વર્તમાન ભાજપ સરકારના વરિષ્ઠ મંત્રી હિમંતા બિશ્વાસ સર્મા અગાઉ કોંગ્રેસની તરુણ ગોગોઈની સરકારમાં મંત્રી હતા ત્યારે ભાજપની નેતાગીરી એમને સૌથી ભ્રષ્ટ મંત્રી લેખાવતી હતી, પરંતુ સર્મા ભાજપમાં જોડાયા પછી એ ઈશાન ભારતમાં મોદીના મેન-ફ્રાઇડે બની ગયા છે. આ સર્માને કોંગ્રેસના અત્યારના અધ્યક્ષ રાહુલ ગાંધીએ ભૂતકાળમાં એટલી હદે અવગણ્યા હતા કે એમને મુલાકાત પણ આપી નહોતી. હવે કોંગ્રેસની નેતાગીરીએ પસ્તાવાનો વારો આવ્યો છે. કારણ સર્માના પ્રયાસોથી ઈશાન ભારતમાં કોંગ્રેસ જ નહિ, પશ્ચિમ બંગાળમાં તૃણમૂલ પાર્ટીનાં મુખ્યમંત્રી મમતા બેનરજીના પક્ષ તૃણમૂલ કોંગ્રેસના ધારાસભ્યો પણ ભાજપ સાથે વેર માંડતા રહ્યા છે.